Færgehavnen
Hjortø er en lav, inddiget moræneø i det Sydfynske Øhav mellem Drejø og Tåsinge 13 km sydvest for Svendborg. Øen dækker et areal på 0,90 km², og består af i alt 13 boliger, der fordeler sig med fem gårde og otte huse. Øen havde i 2009 kun 5 fastboende, men ca. 10 har fast adresse på øen. I 1911 var befolkningstallet 64 og 1930 på ca. 50. Øen blev 1970 en del af Svendborg Kommune. Selvom en trediedel af Hjortøs 90 ha er agerjord, er jorden med støtte fra EU udlagt til brakmarker. Markerne er blevet hegnet og en landmand fra Fyn, sender i sommerhalvåret ungkreaturer til afgræsning af brakmarkerne.
Hjortø
Hjortø